คนส.โพล ชี้นิสิตนักศึกษากว่าร้อยละ 95 ต้องการแก้ รธน.
เครือข่ายนักวิชาการเพื่อสิทธิพลเมือง (คนส.) สำรวจความเห็นนักศึกษาใน 28 มหาวิทยาลัยทั่วประเทศไทย จำนวน 3000 คน พบว่านักศึกษา 95.1 ต้องการให้มีการแก้ไขรัฐธรรมนูญ6 ต.ค. 2562 เครือข่ายนักวิชาการเพื่อสิทธิพลเมือง (คนส.) ภายใต้ คณะรณรงค์เพื่อรัฐธรรมนูญฉบับประชาชน (ครช.) สำรวจความเห็นนักศึกษาใน 28 มหาวิทยาลัยทั่วประเทศไทย จำนวน 3000 คน พบว่านักศึกษาแทบทุกคน (ร้อยละ 95.1) ต้องการให้มีการแก้ไขรัฐธรรมนูญฉบับปัจจุบัน และส่วนใหญ่ (ร้อยละ 63.9) ต้องการให้แก้ไขโดยยกร่างใหม่ทั้งฉบับ ที่เหลือ (ร้อยละ 36.1) ต้องการให้มีการแก้ไขรายมาตราเนื่องจากพวกเขาเห็นว่ารัฐธรรมนูญฉบับนี้ไม่เพียงแต่ไม่สามารถ ปราบโกง ได้ตามที่กล่าวอ้าง หากแต่ยังเอื้ออำนวยให้เกิดการทุจริตคอรัปชันอย่างกว้างขวาง โดยเฉพาะในส่วนของกองทัพ ไม่ว่าจะเป็นงบประมาณกระทรวงกลาโหมและความมั่งคงที่สูงเกินความจำเป็น (ร้อยละ 85.1) การซื้ออาวุธยุทโธปกรณ์ที่ด้อยคุณภาพไม่สามารถใช้ประโยชน์ได้ (ร้อยละ 83.5) หรือกรณี นาฬิกายืมเพื่อน (ร้อยละ 79.4)ขณะเดียวกันพวกเขาเห็นว่าสิทธิเสรีภาพในการแสดงออกของประชาชนจะถูกจำกัด (ร้อยละ 65.9) ประชาชนจะถูกเจ้าหน้าที่รัฐละเมิดหรือใช้อำนาจมิชอบ (ร้อยละ 74.7) ขาดความมั่นคงปลอดภัยและไม่ได้รับความคุ้มครองจากรัฐ (ร้อยละ 77) และมีการเลือกปฏิบัติในกระบวนการยุติธรรม (ร้อยละ 73.9) นอกจากนี้ พวกเขาเห็นว่าจะมีการละเมิดชุมชนอย่างกว้างขวาง ไม่ว่าจะเป็นจากโครงการพัฒนา (ร้อยละ 72) การแย่งยึดที่ทำกิน (ร้อยละ 76.2) หรือการฟ้องร้องดำเนินคดี (ร้อยละ 73) และที่สำคัญคือส่วนใหญ่ (ร้อยละ 66.7) เห็นว่าจะมีการไม่ปฏิบัติตามบทบัญญัติในรัฐธรรมนูญ โดยเฉพาะจากการตีความขององค์กรอิสระ (ร้อยละ 67) นอกจากนี้ พวกเขาเห็นว่ารัฐธรรมนูญฉบับปัจจุบันส่งผลให้เกิดการบิดเบือนเจตนารมณ์ของประชาชน โดยเฉพาะในส่วนของการเลือกตั้ง ทั้งในส่วนของ กกต. (4.56 คะแนนจาก 5 คะแนน) การคำนวณจำนวนเก้าอี้ ส.ส. (4.41 คะแนนจาก 5 คะแนน) ที่มาของนายกรัฐมนตรี (4.44 คะแนนจาก 5 คะแนน) และอำนาจของสมาชิกวุฒิสภา (4.27 คะแนนจาก 5 คะแนน)
เครือข่ายนักวิชาการเพื่อสิทธิพลเมือง (คนส.) สำรวจความเห็นนักศึกษาใน 28 มหาวิทยาลัยทั่วประเทศไทย จำนวน 3000 คน พบว่านักศึกษา 95.1 ต้องการให้มีการแก้ไขรัฐธรรมนูญ6 ต.ค.
เครือข่ายนักวิชาการเพื่อสิทธิพลเมือง,คนส.,คณะรณรงค์เพื่อรัฐธรรมนูญฉบับประชาชน,ครช.,โพล,คนส.โพล,การแก้ไขรัฐธรรมนูญ